Minut de silenci davant l’última mort per violència masclista
2025-07-24

Membres de l’Equip de Govern Municipal i personal de l’Ajuntament de Burjassot han eixit aquest matí (8-04-2019), a les 12h, a les portes del Consistori, per a guardar un minut de silenci en senyal de rebuig i denúncia davant l’últim cas de violència masclista, que s’ha cobrat la vida d’una dona a Vinaròs.

La jove de 26 anys d’origen moldau, Nerea S., havia desaparegut el mes de febrer passat en aquest municipi castellonenc. Ahir diumenge, la guàrdia civil va trobar el cadàver en la localitat d’Ulldecona (Tarragona), enterrat i amb signes de violència, després que la parella de la desapareguda confessara on es trobava el cos de la víctima.

Amb aquest nou cas, s’eleva a 16 el nombre de dones assassinades per les seues parelles o exparelles en el que va d’any.